KSA onthul naam van nuwe Superliga | Netwerk24
KSA onthul naam van nuwe Superliga
Mzansi Superliga se nuwe logo.
Skuif reg vir die Mzansi Superliga (MSL), die langverwagte naam van die nuwe T20-reeks wat aanstaande maand begin en Vrydag deur Krieket Suid-Afrika aangekondig is.
Die reeks begin op 16 November eindig met die eindstryd vind op 16 Desember plaas.
“Ons sien daarna om van die wêreld se beste spelers in die land te verwelkom en deur hulle getrakteer te word,” sê Thabang Moroe, die uitvoerende hoof van KSA.
Ons is vol vertroue dat die liga ook sal help om die volgende geslag van T20-talent te ontluik.
“Ons is vol vertroue dat die liga ook sal help om die volgende geslag van T20-talent te ontluik.”
KSA sal Maandag die besonderhede van die spelers-loting bekend maak wat straks Vrydag in Johannesburg gehou sal word.
Moroe het ook die KSA se vennootskap met die SAUK bevestig met al die wedstryde wat op nasionale uitsaaier se TV- en radiodienste uitgesaai word.
Ses spanne – Kaapstad, Johannesburg, Pretoria, Durban Port Elizabeth en die Paarl – sal aan die reeks deelneem en al ses spanne sal van die beste spelers ter wêreld lok.
Met die T10-reeks in Dubai wat afgelas is, sal dit nou makliker vir dié MSL wees om van die groot name van blitskrieket te lok.
Die reeks sal staatmaak op van die oorsese sterre, aangesien die Proteas die eerste twee wedstryde van elke span gaan misloop.
Die Proteas pak Australië dan in eendag- en T20-wedstryde in Australië in November met die laaste wedstryd wat op 17 November gespeel word.
Meer oor: Thabang Moroe | Suid-Afrika | Ksa | Msl | Mzansi Superliga | Krieket. T20-Liga
SA se T20-liga kry 'n nuwe naam
KSA begroot vir verlies van R40 m.